**методика за оценка** **Приложение №12**

 Критерият за оценка на допуснатите до оценка и класиране оферти е оптимално съотношение качество/цена въз основа на цена и качествени показатели. Комисията подписва обобщена оценъчна таблицa и класира на първо място участникът получил най-много точки;

 Участника с най-висок коефициент К се класира на първо място. Класирането на офертите се извършва в зависимост от комплексната оценка на участника по методиката, която се формира след сбор от получените точки по отделните показатели.

 **МЕТОДИКА ЗА ИКОНОМИЧЕСКИ НАЙ- ИЗГОДНА ОФЕРТА**

Оценката по всеки показател се формира при условията по-долу, като най-изгодното пред­ло­же­ние получава 100 т. Получените оценки се умножават с число (процент), представ­ляващ относителна тежест на съответния показател.

Показателите са следните:

* **К1** – показател за предложената цена от сбора на месечните абонаментни такси за различните складови бази, за проверка и обслужване на ПИС.
* **Т** – Техническа оценка, включваща оценка на представената от участника организация на из­пъл­нението, план/подход за организацията и реализация на работите.

**- К2** – Показател за предложената обща цена за проверка и техническо обслужване на ВПК в посочените складови бази в техническа спецификация – *Приложение №2*.

Сборът от точките по всички показатели е крайният коефициент ”К”, на базата на който се получава класирането на отделните участници. Участникът събрал най-много точки се класира на първо място, като по низходящ ред се класират всички останали участници.

Формула за определяне на краен коефициент ”К”:

**К = К1 х 40 % + Т х 30 % + К2 х 30%,** където:

**К1** – **показател за предложената цена от сбора на месечните абонаментни такси за проверка и обслужване на ППИ (максимум 100).**

Преценява се най - изгодното за ВЪЗЛОЖИТЕЛЯ предложение, което ще има за своя последица най - малък бюджетен разход. Предложението, съдържащо най-ниска цена получава 100 т., а всяко следващо по - малко добро предложение се оценява след прилагане на следната формула:

*К1 min х 100, където,* К1 min е най-ниската предложена обща абонаментна месечна такса за ПИС, а

*К 1n* К 1n е предложената обща абонаментна месечна такса за ПИС от n-тия участник.

**Т – Техническа оценка, включваща оценка на представената от участника организация на изпълнението, план/подход за организацията и реализация на работите** **(максимум 100).**

По този показател се оценява дали предложението на участника показва задълбочено познаване на цялостния процес по изпълнение на поръчката, в т.ч. и начина на извършването му; видовете дейности, необходими за изпълнение на поръчката.

Комисията преценява разбирането на участника за обхвата на поръчката, преценката за необходимите ресурси и организацията на работата в етапа на реализация предмета на поръчката, която участникът възнамерява да създаде. Предмет на оценка е разпределението на различните ресурси в обособените етапи на работа и координацията на дейностите и участниците в процеса. Комисията преценява дали предложената организация би осигурила в достатъчна степен качество на изпълнение на поръчката и доколко съществува сериозен риск от вътрешен организационен проблем за изпълнението на поръчката.

Оценяват се стратегията, методите и похватите, посочени от участника за изпълнение на услугата, и тяхното съответствие с целите на поръчката.

**Очакваме кандидатът да отговори на следните въпроси:**

* Организацията на работата в етапа на реализация предмета на поръчката, която участникът възнамерява да създаде.
* Познаване на цялостния процес на подготовка, реализация и изпълнение на задачите, необходими за изпълнение на поръчката.
* С колко персонал разполага съответния кандидат.
* Къде е седалището на дружеството (на каква отдалеченост от съответните бази по предмета на поръчката).
* С какви автомобили разполага дружеството за изпълнение на поръчката.
* Време за реакция и отстраняване на проблем след сигнал от Възложителя.

С оглед на което ще се прецени адекватността и целесъобразността на представеното разпределение.

Комисията преценява дали предложените методи и начини на управление на процесите от участника се покрива от ресурсна осигуреност и биха довели до качествено и навременно изпълнение на дейностите – предмет на поръчката, дали приложеното описание на начина, по който ще се гарантират резултатите, е добре обосновано и дали предвиденият вътрешен контрол в максимална степен ще гарантира качествено изпълнение на услугата и устойчивост на резултатите.

* **Участникът получава 100 точки, ако представената от него организация и методология съответства едновременно на всички по-долу представени твърдения.**

- В представената от участника организация и методология за изпълнение е включено подробно и задълбочено описание на обхвата на поръчката. Участникът е разписал в предложението си видовете дейности, необходими за изпълнение на поръчката. Дейностите са представени по начин, от който е видно познаване на цялостния процес на подготовка, реализация и изпълнение на задачите, като предложената организация на работата, предвидените ресурси, цялостната координация и контрол на процеса и участниците в него в максимална степен съответстват на целите и задачите по реализиране предмета на поръчката.

- Избраните от участника методи гарантират качественото изпълнение.

- Задачите и отговорностите между участниците в процеса са разпределени адекватно, като са съобразени с определените методи и етапи за изпълнение и се покриват с предложената ресурсна обезпеченост, посочена от страна на участника.

- В предложението на участника подробно и детайлно са посочени методи за отчетност и контрол, гарантиращи успешната реализация на поръчката. Представеното описание на начина на управ­ление на процесите от участника демонстрират задълбочено познаване на методите за управление и упражняване на вътрешен контрол.

- Рискът от вътрешен организационен проблем за изпълнението на поръчката е сведен до мини­мум.

- Представената организация и методология като цяло е обоснована, логична и предвидените с нея дейности са реалистични и изпълними.

* **Участникът получава 70 точки, когато е налице едно от следните условия:**

- В представената от участника организация и методология за изпълнение на част от планираните дейности за постигане на резултатите не са описани подробно и задълбочено.

- Предложената организация на работата или на обособените етапи, или на ресурсното обезпечаване, или на координацията на дейностите и участниците в процеса не са изчерпателно и детайлно развити и/или не са обосновани.

- Избраните методи, посочени от участника, и инструментите за изпълнение на услугата са най-общо представени или неясно формулирани.

- Методите за отчетност и контрол са неясно формулирани и/или не са съобразени напълно със спецификата на поръчката, поради което не може да се направи категорична преценка дали същите могат да гарантират успешна реализация на поръчката.

- Представената организация и методология не е напълно обоснована и/или съдържа частични вътрешни противоречия. Някои от предвидените в нея дейности и методи за изпълнението им биха създали риск от реализиране на целите на възлагането.

* **Участникът получава 40 точки, когато са налице две от следните условия:**

- В представената от участника организация и методология за изпълнение не е включено описание на планираните дейности за постигане на резултатите и/или същите са просто изброени.

- Предложената организация на работата, обособените етапи, ресурсното обезпечаване, координацията на дейностите и участниците в процеса не биха довели до качественото реализиране предмета на поръчката и не дават възможност да се направи категорична преценка за качественото реализиране предмета на поръчката.

- Избраните методи за контрол, посочени от участника и инструментите за изпълнение на услугата са най-общо представени или неясно формулирани и/или липсват такива.

- В предложението на участника методите за отчетност и контрол са посочени само частично и неясно или изобщо не са посочени.

- Представената организация и методология като цяло е вътрешно противоречива, нелогична, като предвидените с нея дейности са трудноизпълними, неизпълними и/или не водещи до реализиране на целите на възлагането.

* **Участника получава 10 точки, когато са налице едновременно следните условия:**

Представена е организация и методология за изпълнение на поръчката, но същата е най-общо развита или схематично представена, без да дава яснота по самата реализация и изпълнение на поръчката и без да са отчетени условията на същата. Едновременно с това липсва каквато и да е информация относно обособените етапи, ресурсното обезпечаване, координацията на дейностите и участниците в процеса, или методите и инструментите за изпълнението на услугата. Липсват методи за отчетност и контрол или са неясно формулирани.

*Оферти, в които липсва организация и методология няма да подлежат на оценка.*

***Забележка*:** За целите на настоящата методика, използваните определения следва да се тълкуват, както следва:

- „Подробно/Задълбочено/Детайлно“ - описанието, което освен, че съдържа отделни етапи и видове дейности /при наличие на такива/, не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността, съдържанието на отделните други дейности, имащи отношение към предмета на поръчката, взаимовръзките между отделните дейности /вкл. между етапите и поддейностите, когато има такива.

- „Адекватно” разпределение на задачите и отговорностите - [съответстващо](http://rechnik.chitanka.info/w/%D1%81%D1%8A%D0%BE%D1%82%D0%B2%D0%B5%D1%82%D1%81%D1%82%D0%B2%D1%83%D0%B2%D0%B0%D1%89), [отговарящ](http://rechnik.chitanka.info/w/%D0%BE%D1%82%D0%B3%D0%BE%D0%B2%D0%B0%D1%80%D1%8F%D1%89)о на изискванията на възложителя и на целените със съответната поръчка резултати

- „Обоснован” - който е подкрепен с факти и доказателства

**К2** **– Показател за предложената обща цена за проверка и техническо обслужване на ВПК**

Преценява се най - изгодното за ВЪЗЛОЖИТЕЛЯ предложение, което ще има за своя последица най- малък бюджетен разход. Предложението, съдържащо най-ниска цена получава 100 т., а всяко следващо по-малко добро предложение се оценява след прилагане на следната формула:

*К2 min х 100, където, К2 min* е най-ниската предложена обща цена за проверка и техническо обслужване на ВПК, а *К2 n* е предложената обща цена за проверка и

*К2 n* техническо обслужване на ВПК от n-тия участник.

***Забележка:*** *При извършване на оценяването по съответните показатели и подпоказатели ще се използва* ***закръгляне до втория знак след десетичната запетая (в приложимите случаи).***

***Забележка:***Ценовите предложения се проверяват, за да се установи, че са подготвени и представени в съответствие с изискванията Възложителя. При разминаване между изписаното с цифри и изписаното с думи, за вярно се приема записът с думи. При разминаване между сумарни и единични цени, за верни ще се приемат посочените единични цени.

***Забележка:***Оферти, в които оценяваните показатели и подпоказатели имат еднакви стойности и измерения, получават равен брой точки по съответния показател.

В случай че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена по показателя К2. При условие, че и цените по показателя К2 са еднакви, се сравняват оценките по показателя с най-висока относителна тежест – К1 и се избира офертата с по-благоприятна стойност по този показател, съгласно разпоредбата на чл.58, ал. 1 от Правилника за прилагане на Закона за обществените поръчки.